ISO 3166

*I dr *'ISO-3166-1-Kodierlischte** sind alli Codes vo dr ISO 3166, de [[Top Level Domain]]s und vom [[Internationales Olympisches Komitee|IOC]] uufgfüehrt.''

----

D **ISO 3166** isch en Schtandard für d Kodierig vo [[Geografie|geografische]] Einheite, usegee vo dr [[International Organization for Standardization]] (ISO). 

Er beschtaht us drei Teile zur Codierig vo
* exischtierende Schtaate und einige abhängige Gebiete ([[ISO-3166-1-Kodierliste|ISO 3166-1]])
* subnationale Einheite ([[ISO 3166-2]])
* ehemalige Schtaate ([[ISO 3166-3]])

== ISO 3166-1 ==
Dr erschti Teil (**ISO 3166-1**) lischtet sit 1974 u.&nbsp;a. zwei- (ALPHA-2) und dreibuechschtabigi (ALPHA-3) Länderchürzel uuf. Länder werded debii dur Grossbuechschtabe kennzeichnet.
Di zweibuechschtabige Chürzel werded under anderem als Top-Level-[[Domäne (Internet)|Domain]]-Kennzeichner ([[Top Level Domain|TLD]]) für Schtaate verwendet (z. B. www.denic**.de**) – mit Uusnaahm vom [[Vereinigtes Königreich|Vereinigte Königriich]], für das <tt>uk</tt> schtatt <tt>gb</tt> verwendet worde isch. 

D ALPHA-2-Codes bilded au di erschte beide Zeiche für d Währigscodes nach [[ISO 4217]].

Sie werded ferner i dr [[International Bank Account Number|IBAN]], in [[ISO 7372]], [[ISO 9375]], [[ISO/IEC 7501-1]] (Schtandard für maschinelesbare Reisedokument), em [[UN/LOCODE]] und em WIPO-Schtandard ST.3 verwendet.

AA, ZZ und d Bereiche QM–QZ und XA–XZ sind für privati Verwendig reserviert.

=== Geografischi (ISO 3166) vs. schprachlichi (ISO 639) Iiteilig ===

D Länderkodierig wird abwiichend vom Schtandard oft i Chliibuechschtabe aagee. Das chann zur Verwechslig mit de [[ISO 639|ISO-639]]-Schprachcodes füehre, wo oft, aber nöd immer, di meischtgschprochene Schprache i dem Land kodiere. DE/de schtönd für Düütschland/düütsch, FR/fr stöhnd für Frankriich/französisch, **aber** BE/be schtönd für Belgie/wiissrussisch.

Während **ISO 3166** di **geografischi Iiteilig** beschriibt, definiert **ISO 639** di **schprachlichi Iiteilig**

So luutet biischpiilswiis di **geografischi Iiteilig** für [[Griechenland|Griecheland]] ''GR'', während di **schprachlichi Iiteilig** für di [[griechische Sprache|griechischi Schprac]] ''el'' luutet.

S Chürzel ''EU/eu'' schtaht einersiits für di **geografischi Iiteilig** ''[[Europäische Union]]'', anderersiits für di **schprachlichi Iiteilig** ''[[baskische Sprache|baskischi Schprach]]''.

S Chürzel ''AF/af'' schtaht einersiits für di **geografischi Iiteilig** ''[[Afghanistan]]'', anderersiits für di **schprachlichi Iiteilig** ''[[Afrikaans]]''.

D Iiteilig i Geografie und Schprach ergit dennoch Sinn: biischpiilswiis gilt, dass Düütsch nöd nur in Düütschland und Französisch nöd nur in Frankriich gredt wird; usserdem gits Länder, wo meh als eini offizielli Schprach händ (z.&nbsp;B. d Schwiiz) oder e Schprach, wo nach eme andere Land benännt isch (z.&nbsp;B. Brasilie mit Portugiesisch).

Sämtlichi [[Homograph]]e finded sich uf [[:meta:Language_codes/Conflicts]].

In Kombination mit de [[ISO 639|Schprachcodes nach ISO 639]] für Schprache erchlärt dr RFC 1766 d ''Aagaab vo Schprachechürzel'' wie mer sie für [[Locale|Locales]] benutzt, z.&nbsp;B. ''en_US'' (englischi Schprach im Gebiet vo de Vereinigte Schtaate vo Amerika; amerikanisch) im Gegesatz zu ''en_GB'' (englischi Schprach im Gebiet vom Vereinigte Königriich; britisch). D Schprachchürzel werded deet dur Chliibuechschtabe symbolisiert, d Länder dur Grossbuechschtabe.
Nebed em Underschtrich (''engl. underscore'') chunnt als Trennzeiche au oft dr Bindeschtrich zum Iisatz. ''Locales'' definiered aber nöd nur e Landesschprach bzw. Regionalschprach, sondern werded au zur [[Lokalisierung|Lokalisierig]] heräzoge.

== ISO 3166-2 ==
E jüngeri Norm **ISO 3166-2** definiert Churzforme für d Undergliderige vo Länder oder abhängigi Gebiet. Bispilswys sind da im Fall vo [[Deutschland|Dütschland]] d [[Land (Deutschland)|Bundesländer]]. Do folgt em Landescood (z.
B. DE) au no de [[ISO 3166-2|ISO-3166-2]]-''Variant''-Cood. Dä wird, ebefalls dur en Under- oder Bindestrich trännt, em Landescood aaghängt (z. B. DE-BY) für d Region, s Bundesland [[Bayern]].

== ISO 3166-3 ==
D **ISO 3166-3''' bildet sit 1974 alli Länder ab, wo nümme exischtiered bzw. dere ihri Chürzel sich wege signifikante Änderig vo de Landesbezeichnig gänderet händ (z. B. dur Zämeschlüss vo Länder oder Landesteilige).

## Lueg au
Schprachcodes nach ISO 639, Lischte vo de Kfz-Nationalitätszeiche, Regionscodes von EUROSTAT

## Literatur
* DIN EN ISO 3166. (Düütschschprachigi Variante vo dr ISO 3166).

## Weblink
* https://web.archive.org/web/20060720121243/http://www.iso.org/iso/en/prods-services/iso3166ma/02iso-3166-code-lists/index.html (Deet sind alli Ländercodes in vielfältige Formate downloadbar wie öppe XML oder mdb).